**MODEL**

|  |  |
| --- | --- |
| **Comisia Naţională de Stategie şi Prognoză** | Unitatea Administrativ Teritorială/Asociaţie de dezvoltare intercomunitară |
| **Nr. .............. din ...............** | **Nr. ................ din ...................** |

**CONTRACT DE FINANTARE**

## al …………………………………… cod Proiect\*)…………..

**Nr. ............ din ..................** [[1]](#footnote-2)\*)

## **Art1.**

## **Preambul**

**Părţile contractante:**

**Comisia Naţională de Strategie şi Prognoză (CNSP),** cu sediul în Bucureşti, strada Cristian Popişteanu nr. 2-4 , sector 1, Tel. ....., fax. ....., cod de înregistrare fiscală…, reprezentată legal de Ion Ghizdeanu, având funcţia de Preşedinte, **în calitate de autoritate gestionară a Fondului de Dezvoltare şi Investiţii*,*** denumit în cele ce urmează **Finanţator**

şi

**<Denumirea beneficiarului>**, având sediul social în str. ................, nr................, localitatea.................., judeţul.................................., cod poştal ................., România, cod de înregistrare fiscală ......................, reprezentată legal prin d-l/ d-na <prenume, nume>, având funcţia de..............., identificat prin B.I. / C.I. seria .....................nr. ................, eliberat de ..........la data de..............., în calitate de **Beneficiar,**

au convenit încheierea prezentului Contract de finanţare în condiţiile prevederilor OUG nr. 114/2018 privind instituirea unor măsuri în domeniul investiţiilor publice şi a unor măsuri fiscal bugetare, modificarea şi completarea unor acte normative şi prorogarea unor termene, cu modificările şi completările ulterioare, a prevederilor Normelor metodologice aprobate prin Ordinul comun MFP-CNSP nr.2023/173/2019 cu modificările şi completările ulterioare, precum şi a legislaţiei naţionale aplicabile prezentului contract:

## **Art 2.**

## **Interpretare**

* 1. În prezentul Contract de finanţare, cu excepţia situaţiilor când contextul cere altfel sau a unei prevederi contrare:

1. cuvintele care indică singularul includ şi pluralul, iar cuvintele care indică pluralul includ şi singularul;
2. cuvintele care indică un gen includ toate genurile;
3. cuvintele care desemnează persoane vor include persoane fizice/juridice şi orice organizaţie având capacitate juridică.
4. termenul "zi" reprezintă zi calendaristică dacă nu se specifică altfel.
   1. Trimiterile la actele normative includ şi modificările şi completările ulterioare ale acestora, precum şi orice alte acte normative subsecvente.
   2. Prezentul contract de finanţare stabileşte cadrul juridic general în care se va desfaşura relaţia contractuală dintre Finanţator şi Beneficiar. Raporturile juridice dintre Finanţator şi Beneficiar vor fi guvernate de prezentul Contract de finanţare, care împreună cu dispoziţiile prevăzute în fiecare dintre documentele contractului de finanţare vor reprezenta legea părţilor.
   3. În cazul în care orice prevedere din Contractul de finanţare şi/sau din oricare dintre documentele acestuia este sau devine la un moment dat nulă, invalidă sau neexecutabilă conform legii aplicabile, legalitatea, validitatea şi aplicabilitatea celorlalte prevederi ale Contractului de finanţare, nu vor fi afectate sau prejudiciate de aceasta. Părţile vor depune eforturile necesare pentru a realiza acele acte şi/sau modificări care ar conduce la acelaşi rezultat legal şi/sau economic care s-a avut în vedere la data încheierii Contractului de finanţare.

## **Art 3.**

## **Definiţii**

* 1. CNSP-Comisia Naţională de Stategie şi Prognoză, care are și calitatea de Finanțator;
  2. Contract de finanaţare-prezentul contract de finanţare, denumit în continuare, Contract;
  3. FDI-Fondul de Dezvoltare şi Investiţii, constituit prin OUG nr. 114/2018 ;
  4. Proiect-Proiectul de dezvoltare/investiţie care este finanţat prin prezentul Contract de finanţare;
  5. Domeniul specific-Domeniul construire/modernizare/reabilitare/dotare a investiţilor prevăzute în domeniile prioritare şi secundare din OUG nr. 114/2018, cu modificările şi completările ulterioare;
  6. Valoarea totală a proiectului de dezvoltare/investiţiei-este valoarea ce rezultă din documentaţia solicitată conform reglementărilor legale.

## **Art. 4**

## **Obiectul contractului şi valoarea finanţării**

* 1. Obiectul contractului îl constituie acordarea unei finanţări din Fondul de Dezvoltare şi Investiţii în valoare de.............lei pentru realizarea proiectului de dezvoltare/ investiţie din cadrul Proiectului ” .......” , cod proiect........ .
  2. Valoarea prevăzută la alin. (1) este rezultatul dintre valoarea totală a proiectului solicitată la finanțare, din care s-a scăzut excedentul bugetar neutilizat, cheltuielile efectuate înainte de semnarea contractului, precum și diferențele rezultate din achizițiile publice, după caz.
  3. Beneficiarului i se acordă finanţarea prevăzută la alin. (1) în termenii şi condiţiile OUG nr.114/2018, precum şi a Normelor metodologice aprobate prin Ordinul comun MFP-CNSP nr. 2023/173/2019.
  4. Beneficiarul acceptă finanţarea şi se angajează să realizeze proiectul de dezvoltare/ investiţie pe propria răspundere în conformitate cu prevederile prezentului Contract şi legislaţiei naţionale aplicabile.
  5. Cheltuielile aferente finanţării din Fond sunt eligibile numai dacă sunt efectuate în conformitate cu prevederile OUG nr. 114/2018 şi a Normelor metodologice aprobate prin Ordinul comun MFP-CNSP nr. 2023/173/2019 şi a altor reglementări cu incidenţă în vigoare, cu condiţia să fi fost efectuate în conformitate cu termenii prezentului Contract.

**Art 5.**

## **Eşalonarea investiţiei**

## O Obiectivul de investiţii urmează a se finanţa eşalonat, pe ani, conform angajamentului asumat de beneficiar şi prevăzut în anexa nr.1, la prezentul Contract, parte integrantă a acestuia şi a prevederilor OUG nr. 114/2018 cu modificările şi completările ulterioare.

## **Art 6.**

## **Durata contractului**

1. Contractul intră în vigoare la data semnării şi atribuirii numărului de contract de către Finanţator.
2. Durata contractului este de la data intrării în vigoare a acestuia şi până la restituirea integrală a contribuţiei proprii la proiect de către Beneficiar, pe o perioadă de maxim 20 de ani.
3. Contractul încetează la data prevăzută şi calculată potrivit alin.(2), dată la care au fost îndeplinite de către Beneficiar toate obligaţiile de raportare aferente execuţiei proiectului, de returnare a avansurilor nejustificate sau de plată a penalităţilor prevăzute în prezentul contract, precum şi a restituirii sumelor reprezentând contribuţie proprie la proiect.

## **Art 7.**

## **Modalitatea de transfer a sumelor**

## Transferul sumelor din Fond se realizează în conformitate cu prevederile OUG nr. 114/2018 şi a Normelor metodologice aprobate prin Ordinul comun MFP-CNSP nr. 2023/173/2019, pe baza solicitării beneficiarului, solicitare care trebuie însoţită de documente de plată privind plăţile efective, în copie conform cu originalul, în legătură cu proiectul de dezvoltare/ investiţia.

## Sumele care constituie transferuri pentru anul curent se virează în conturile de disponnibil cu destinaţie specială pentru Proiect, deschise la Trezoreria statului, conform clasificaţiei bugetare.

## Transferul sumelor din Fond se realizează în tranşe de 10% din valoarea finanţării, pe baza documentelor justificative de plată, în copie conform cu originalul, prezentate de Beneficiar, însoţite de extrasele de cont.

## **Art 8.**

**Drepturile şi Obligaţiile părţilor contractante**

1. Părţile înţeleg să îşi asume respectarea drepturilor şi obligaţiilor aferente prezentului Contract, aşa cum reies din prevederile OUG nr. 114/2018, cu modificările şi completările ulterioare şi a Normelor metodologice aprobate prin Ordinul comun MFP-CNSP nr. 2023/173/2019, cu modificările şi completările ulterioare.
2. **Obligaţiile Beneficiarului** sunt**:**
3. să utilizeze în condiţii de legalitate, eficacitate şi eficienţă, sumele alocate din FDI şi prevăzute în prezentul contract de finanţare şi să execute în condiţii de performanţă şi în termen activităţile prevăzute în prezentul contract;
4. nu solicită acordarea de avans pentru investiţia finanţată prin prezentul contract de finanţare/ poate solicita acordarea unui avans de până la 15% din valoarea finanţării, dar nu mai mult decât valoarea ce urmează a fi finanţată în anul în care se face solicitarea.
5. se angajează ca, în termen de 10 zile lucrătoare de la data semnării contractului de finanţare, să deschidă conturile de disponibil prevăzute de art. 16 alin. (1) din Normele metodologice aprobate prin Ordinul comun MFP-CNSP nr. 2023/173/2019, cu modificările şi completările ulterioare.
6. la contractare, să prezinte dovada contribuţiei proprii la proiect, document care devine anexa nr. 2 la prezentul contract;
7. să asigure contribuţia proprie la proiect, conform anexei nr. 2 la prezentul contract;
8. să prezinte, la solicitarea Finanţatorului, date referitoare la fundamentarea unor articole ale devizului antecalcul estimativ, inclusiv documente justificative, conform cu originalul, necesare pentru acordarea de avansuri;
9. să notifice Finanțatorului CNSP, în termen de maxim 15 zile de la producere, orice modificare intervenită în derularea investiției, în special în eșalonarea acesteia;
10. să permită, pe parcursul executării proiectului, accesul nelimitat al specialiştilor desemnaţi de Finanţator pentru efectuarea de verificări privind modul în care se realizează proiectul/ fazele acestuia;
11. să nominalizeze o persoană din cadrul entităţii beneficiare de finanţare, care să asigure legătura cu CNSP şi să pună la dispoziţie toate informaţiile solicitate;
12. reprezentatul legal să prezinte, la contractare, un document asumat din care să rezulte că, pentru proiectul depus, a înţeles şi respectă prevederile art. 3 alin.(2) lit.a), în sensul că respectă ordinea domeniilor prevăzute la art. 1 alin. (2) pct. 1 din OUG nr. 114/2018;
13. în situaţia în care pentru investiţiile finanţate din Fond şi pentru care există finanţare din fonduri externe nerambursabile, la contractare, beneficiarul trebuie să prezinte un document asumat de către reprezentatul legal al acestuia, din care să rezulte demersurile întreprinse cu privire la fondurile externe nerambursabile accesate pentru proiect;
14. pentru neachitarea la termen a sumelor primite ca finanţare şi care sunt intră sub incidenţa prevederilor art. 7 alin. (1)  şi (2) din OUG nr.114/2018, beneficiarii datorează dobânzi şi penalităţi de întârziere la nivelul celor stabilite de Legea nr. 207/2015 privind Codul de procedură fiscală, cu modificările şi completările ulterioare. Executarea silită a sumelor neachitate se efectuează de către organele fiscale centrale;
15. să organizeze recepţia la terminarea lucrărilor, precum şi recepţia finală, în condiţile legii, şi de a transmite CNSP, în copie certificată, în termen de maxim 30 de zile, procesul-verbal de recepţie la terminarea lucrărilor, iar după expirarea perioadei de garanţie procesul-verbal de recepţie finală;
16. de a transmite la CNSP, în termen de 30 de zile de la efectuarea transferurilor de sume, justificarea utilizării acestora;
17. să posteze pe pagina web a instituţiei, prezentarea proiectului, rezultatele obţinute în cadrul proiectului, excepţie făcând rezultatele ce se supun prevederilor privind regimul informaţiilor clasificate;
18. să se asigure că orice rezultat apărut şi raportat în urma activităţilor finanţate prin prezentul contract va avea menţionat numele finanţatorului şi numărul contractului de finanţare, după modelul: „*Această lucrare a fost realizată prin Fondul de Dezvoltare şi Investiţii, derulat cu sprijinul Guvernului României, proiect nr. ..... /anul* ”; să asigure vizibilitatea identităţii vizuale a Guvernului României, ca urmare a investiţiei realizate prin prezentul contract de finanţare;
19. în cazul în care deţine şi/sau utilizează informaţii clasificate, se va ţine seama de prevederile Legii nr.182/2002 privind protecţia informaţiilor clasificate, HG nr.585/2002 pentru aprobarea Standardelor naţionale de protecţie a informaţiilor clasificate în România;
20. să păstreze, să arhiveze şi să pună la dispoziţia organelor de control abilitate documentele primare justificative care au stat la baza realizării investiţiei.

(3) **Obligaţiile Finanţatorului** sunt:

1. să transfere, la solicitarea scrisă a beneficiarului, sumele care se pot finanţa din Fond, inclusiv avansul, necesare decontării contravalorii lucrărilor/dotărilor executate şi a altor cheltuieli aferente obiectivului de investiţii, în limita fondurilor aprobate anual cu această destinaţie în bugetul CNSP;
2. să asigure, pe întreaga perioadă de implementare a proiectului, sumele necesare în conformitate cu prevederile legale şi ale prezentului contract de finanţare;
3. în situaţia în care, din lipsa fondurilor, CNSP nu-şi poate onora obligaţiile de plată prevăzute în prezentul contract de finanaţare, iar plata lucrărilor este asigurată din bugetul local, cheltuielile efectuate şi decontate de beneficiar, urmează a fi decontate de către CNSP, în primul semestru din anul următor;
4. să numească responsabil pentru FDI.

## **Art 9.**

**Decontarea cheltuielilor**

1. Decontarea cheltuielilor aferente activităţilor realizate în cadrul proiectului se efectuează de către Finanţator, în limita valorii prevăzute în prezentul contract de finanţare, la valoarea cheltuielilor înscrise în situaţia de lucări, pe bază de documente justificative.
2. Suma totală propusă pentru decontare nu va putea depăşi valoarea înscrisă în prezentul contract de finanţare, cu încadrarea în valoare anuală aprobată. În cazul în care din cererea de decontare valoarea rezultată este mai mică decât cea prevăzută în contract, se decontează suma rezultată din cererea de decontare.
3. Recuperarea avansului acordat Beneficiarului se face în conformitate cu prevederile art. 6 din OUG nr.114/2018.
4. Plata către Beneficiar se efectuează prin ordine de plată sau mijloace de decontare, potrivit legii.
5. Comisia de avizare internă a Beneficiarului va întocmi procesul-verbal de avizare internă lunară. Prin acest document se confirmă pe propria răspundere realitatatea datelor înscrise în cererea de decontare, conformitatea valorii lucrărilor executate/dotărilor cu cele din contract, realitatea lucrărilor/dotărilor, precum şi legalitatea datelor prezentate.
6. Membrii comisiei de avizare internă a beneficiarului verifică dacă lucrările executate corespund prevederilor contractuale (rezultate intermediare/finale, termene de predare, valoarea conform devizului general, existenţa documentelor de calitate).
7. În cazul în care Beneficiarul nu prezintă la termenul stabilit un raport de finalizare a proiectului, Finanţatorul va amâna decontarea lucrărilor cu cinci zile lucrătoare, cu condiţia depunerii raportului în acest interval de timp.

## **Art 10.**

**Rambursare**

1. Beneficiarul are obligaţia de a restitui anual, pe o perioadă de 20 de ani, o sumă reprezentând contribuţia proprie la proiect stabilită conform anexei nr. 2 la prezentul contract de finanţare.
2. Sumele rambursate de beneficiari aferente fiecărui an se virează la bugetul de stat, subdiviziunea bugetară la care se virează sumele rambursate de beneficiari, respectiv contul de venituri, cod indicator 41.01.15 - Sume rambursate aferente alocărilor din Fondul de Dezvoltare şi Investiţii, până la finele primului trimestru al anului următor. Calculul sumei datorate se efectuează de către beneficiar şi se verifică de către structuri din cadrul Agenţiei Naţionale de Administrare Fiscală sau Ministerului Finanţelor Publice, desemnate prin ordin al ministrului finanţelor publice
3. Pentru neachitarea la termen a sumelor prevăzute la alin. (1), beneficiarii datorează dobânzi şi penalităţi de întârziere la nivelul celor stabilite de Legea nr. 207/2015 privind Codul de procedură fiscală, cu modificările şi completările ulterioare. Executarea silită a sumelor neachitate se efectuează de către organele fiscale centrale.
4. Diferenţa rezultată dintre valoarea finanţării şi sumele achitate conform alin. (1), la finalul perioadei de 20 de ani, reprezintă cheltuiala definitivă a bugetului de stat şi nu se mai datorează de către beneficiar.
5. În cazul în care Beneficiarul nu restituie suma reprezentând avans nejustificat, în termen de 10 zile de la finalizarea anului bugetar în carea primit avans, pentru fiecare zi de întârziere, Finanţatorul va calcula dobânzi penalizatoare, aplicate la avansul rămas nejustificat. Calculul dobânzilor penalizatoare se va face în conformitate cu prevederile legale în vigoare, începând cu ziua imediat următoare termenului de scadenţă şi până la data stingerii sumei datorate inclusiv. Nivelul dobânzii penalizatoare se stabileşte anual conform Legii nr. 207/2015 privind Codul de procedură fiscală, cu modificările şi completările ulterioare.

## **Art 11.**

## **Modificarea, completarea, încetarea contractului de finanţare şi restituirea finanţării acordate**

1. Modificarea prezentului contract de finanţare se poate face cu acordul părţilor, prin act adiţional la contract.
2. Finanţatorul îşi rezervă dreptul de a modifica în mod unilateral prezentul contract de finanţare în cazul apariţiei unor reglementări legale cu incidenţă asupra contractului.
3. În cazul nerespectării de către Beneficiar a prevederilor prezentului contract, CNSP poate decide rezilierea unilaterală a contractului printr-o notificare prealabilă. În această situaţie Beneficiarul are obligaţia restituirii în întregime a sumelor deja primite în cadrul contractului, în condiţiile prevăzute la alin (5) şi (6).
4. Orice plată excedentară făcută de către CNSP constituie plată nedatorată şi beneficiarul are obligaţia de a restitui suma respectivă. CNSP va notifica beneficiarul cu privire la suma datorată şi care trebuie restituită.
5. În termen de 15 zile calendaristice de la data confirmării de primire de către beneficiar a notificării cu privire la sumele datorate, acesta este obigat să restituie sumele notificate, precum şi, dacă este cazul, comisioanele de transfer bancar plătite de CNSP aferente sumelor respective.
6. Din ziua următoare expirării termenului prevăzut la alin (5), se vor calcula majorări de întârziere conform prevederilor legale.

## **Art 12.**

## **Forţa majoră**

Forţa majoră, astfel cum este definită prin lege, apără de răspundere partea care o invocă, în termen de 15 zile de la data producerii evenimentului, cu condiţia notificării în scris a celeilalte părţi.

## **Art 13.**

## **Cesiunea contractului**

Cesiunea prezentului contract de finanţare, inclusiv a actelor adiţionale aferente către terţi este interzisă.

**Art 14.**

**Dispoziţii finale**

(1) Cheltuielile eligibile care pot fi angajate şi efectuate pentru realizarea proiectului sunt incluse în solicitarea de finanţare înregistrată la CNSP cu nr...... şi documentele anexate acesteia, sunt efectuate numai după semnarea prezentului contract şi cu încadrarea în valoarea finanţării.

(2) Plăţile în avans se efectuează după intrarea în vigoare a contractului de finanţare, dacă s-a solicitat avans de către Beneficiar.

(3) Beneficiarul răspunde de corectitudinea tuturor datelor tehnice incluse în lucrările executate, precum şi pentru exactitatea, realitatea şi legalitatea cheltuielilor înscrise în cererea de decontare.

## **Art 15.**

## **Litigii**

## Litigiile de orice fel decurgând din executarea prezentului contract se soluţionează pe cale amiabilă în termen de 15 zile calendaristice de la apariţie, iar în caz contrar sunt de competenţa instanţei judecătoreşti de drept comun.

## **Art 16.**

**Limba contractului**

Limba care guvernează prezentul contract de finanţare este limba română.

**Art. 17**

**Legea aplicabilă**

Contractul va fi interpretat conform legislaţiei în vigoare din România.

## **Art 18.**

## **Notificări/comunicări**

(1) Notificările cu privire la derularea prezentului contract de finanţare se fac în scris prin fax sau e-mail cu condiţia confirmării primirii acestora.

(2) Comunicările către Finanţator se fac la adresa Comisiei Naţionale de Strategie şi Prognoză, Str. Cristian Popişteanu nr. 2-4, sector 1, Bucureşti, tel./fax ......

(3) Următoarele anexe fac parte integrantă din contract:

* Anexa nr.1
* Anexa nr. 2;

Prezentul contract de finanţare s-a încheiat şi semnat în două exemplare, ambele cu valoare de original, câte un exemplar pentru fiecare parte.

|  |  |  |
| --- | --- | --- |
| **FINANŢATOR,** | | **BENEFICIAR,** |
| **Preşedinte,**  **Ion GHIZDEANU** | | **Primar/ reprezentant legal ADI/ Preşedinte Consiliul Judeţean... [[2]](#footnote-3)\*\*)** |
|  | |
|  | |
|  | |  |
|  |
|  |

1. \*) Codul de proiect şi Numărul de contract se atribuie de CNSP [↑](#footnote-ref-2)
2. **\*\***) Se va completa cu numele şi prenumele persoanelor autorizate. [↑](#footnote-ref-3)